Պիեռ Բոնար

**Պիեռ Բոնար** (, ), ֆրանսիացի նկարիչ, ով 20-րդ դարի արվեստի պատմության մեջ մտնում է որպես մեծագույն գունանկարիչ։ Երիտասարդ ժամանակ ղեկավարել է «Նաբի» խումբը։

## Կենսագրություն
Ծնվել է պաշտոնյայի ընտանիքում, սկզբից իրավագիտություն է սովորել Սորբոնում, իսկ հետո` Փարիզի Ժյուլիանի ակադեմիայում, Գեղեցիկ արվեստի դպրոցում, որտեղ 1888 թվականին ձևավորվել է «Նաբի» խումբը, որի անդամներն են եղել Պոլ Սերյուզե, Պոլ Ռանսոն, Դենի Մորիս, Էդուար Վյուարը, հետագայում նաև` Ֆելիքս Վալոթոնը։ Պոլ Գոգենի և ճապոնական փորագրության ազդեցությամբ նկարիչները գույները տեղայնացրել են, նկարել նկարները ավելի մակերեսորեն։ Ճապոնական ամենաուժեղ ազդեցությունը երևում է հենց Բոնարի կտավներից մեկում, որը նույնիսկ անվանել են «Ճապոնական դարձող Նաբի»։
Պիեռ Բոնարը լավ ծանոթ է եղել Ամբրուազ Վոլարին և իր մի քանի նկարներում հավերժացրել է նրան։ Նկարիչն իր աշխատանքները ցուցադրել է «Անկախների սալոնում» և ծանոթացել է Անրի դը Տուլուզ-Լոտրեկի հետ։ 1905 թվականին Էդուար Վյուարի հետ մեկնել է ճանապարհորդության դեպի Իսպանիա, որին հաջորդել են ճանապարհորդությունները դեպի Բելգիա, Հոլանդիա, Մեծ Բրիտանիա, Իտալիա, Ալժիր, Թունիս և Ֆրանսիայի հարավ։ 1925 թվականին Բոնարը տուն է ձեռք բերել Լազուր ափին Լը Կաննեյում։ Նկարիչը ապրել է գերմանացիների կողմից գրավված Փարիզում և 1946 թվականին կազմակերպել է իր աշխատանքների հետահայաց ցուցադրությունը։ Մահացել է Լը Կաննեյում 1947 թվականի հունվարի 27-ին։

## Ստեղծագործական ձև
Պիեռ Բոնարին հաճախ անվանում էին էսթետիկ իմպրեսիոնիզմի վերջին հետևորդ։ Նա քննադատել է իմպրեսիոնիստներին անավարտ համադրությունների և նատուրալիստական գույների համար։ Լինելով փափուկ, խուլ երանգների և հարաբերությունների նկարիչ` Բոնարն այն առաջիններից է եղել, ով նկարել է կնոջ ներքին, նույնիսկ` ինտիմ կյանքը։ Նա նկարել է ինտերիերներ, մեջերկրածովյան և փարիզյան բնանկարներ, կենցաղային դրվագներ։ Բոնարը իր կյանքի վերջին անդրադարձել է հագեցած գույների համադրությանը` ստեղծելով նրբագեղ և գունագեղ համադրություններ։

## Պատկերասրահ

File:Pierre Bonnard Peonies 1945.jpg|Քաջվարդեր
File:Pierre Bonnard Grapes 1928.jpg|Խաղող
File:Pierre Bonnard Standing Nude with Towel 1905.jpg|Կանգնած մերկ բնորդուհին
File:Bonnard - Met Collection - DP876368.jpg|Նկար
File:Dauphine-landscape.jpg|Կտավ


File:Two Dogs in a Deserted Street, Pierre Bonnard, c1894.jpg|*Երկու շուն դատարկ փողոցում* 1894, յուղաներկ կտավի վրա, Արվեստի ազգային պատկերասրահ
File:Pierre Bonnard, c.1906, La Lettre, oil on canvas, National Gallery of Art.jpg|*Նամակ* 1906, յուղաներկ կտավի վրա, Արվեստի ազգային պատկերասրահ
File:Pierre Bonnard - Cats on the Railing - Google Art Project.jpg|*Կատուն աստիճանի վրա* 1909, յուղաներկ կտավի վրա, Օհայոյի գեղարվեստի թանգարան
File:Pierre Bonnard (1867-1947) De gebroeders Bernheim-Jeune - Musée d'Orsay Parijs 22-8-2017 16-21-41.JPG|* Եղբայրներ* Բերնհայն-Ժայն պատկերասրահ 1920, Օրսե թանգարան


## Ծանոթագրություններ

Կատեգորիա:Պոստիմպրեսիոնիստ նկարիչներ
Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Ժյուլիանի ակադեմիայի շրջանավարտներ
Կատեգորիա:Փարիզի գեղարվեստի ազգային բարձրագույն դպրոցի շրջանավարտներ
Կատեգորիա:Պոստիմպրեսիոնիզմ
Կատեգորիա:Ֆրանսիացի քանդակագործներ
Կատեգորիա:Ֆրանսիացի փորագրիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի արվեստագետներ
Կատեգորիա:Ֆրանսիացի դիմանկարիչներ
Կատեգորիա:Պոստիմրեսիոնիստ արվեստագետներ
Կատեգորիա:Ֆրանսիացի գրաֆիկներ